મુંબઇ ટેસ્ટઃબીજી ઇનિંગમાં પણ ભારતનો ધબડકો, 117/7 | India v England 2nd Test third day - Gujarati Oneindia
| Updated: Sunday, November 25, 2012, 17:13 [IST]
મુંબઇ ખાતે રમાઇ રહેલી બીજી ટેસ્ટના ત્રીજા દિવસની રમત પૂર્ણ થઇ ગઇ છે. ઇંગ્લેન્ડે ત્રીજા દિવસે શાનદાર પર્દર્શન કર્યું છે. બેટિંગમાં પીટરસન(186) અને કૂકે(122)ની ઇનિંગ બાદ બોલિંગમાં પણ પાનેસર અને સ્વાને તરખાટ મચાવ્યો છે. ઇંગ્લેન્ડે પ્રથમ ઇનિંગમાં 413 રન કરીને ભારત પર 86 રનની લીડ મેળવી હતી. જેનો પીછો કરતા ભારતના 7 ખેલાડીઓ માત્ર 117 રનમાં પેવેલિયન ભેગા થઇ ગયા છે. હાલ એકમાત્ર ગંભીર 53 રન પર રમી રહ્યો છે જેનો સાથ હરભજન સિંહ આપી રહ્યો છે. ઇંગ્લેન્ડના સ્પિન બોલર્સ પાનેસર અને સ્વાન સામે જાણે કે ધોનીના ધુંરધરો ઘુટણીએ પડી ગયા હોય તેમ એક પછી એક પેવલિયન ભેગા થઇ ગયા હતા. સેહવાગ નવ રન પર પાનેસરની બોલિંગમાં સ્વાનના હાથે કેચ આઉટ થઇ ગયો હતો. જ્યારે પૂજારા છ રન પર સ્વાનનો અને સચિન 8 રન પર પાનેસરનો શિકાર બન્યા હતા. કોહલી 7 રન અને યુવરાજ 8 રન પર આઉટ થયા છે. ધોની છ રન પર અશ્વિન 11 રન પર પાનેસરનો શિકાર બન્યો હતો. પાનેસરે પાંચ અને સ્વાને બે વિકેટ ઝડપી છે. જ્યારે 31 રનની લીડ મેળવી છે.
આ પહેલા મુંબઇ ખાતે રમાઇ રહેલી ટેસ્ટ શ્રેણીની બીજી ટેસ્ટના ત્રીજા દિવસે ઇંગ્લેન્ડે પ્રથમ ઇનિંગમાં 413 રન બનાવી ભારત પર 86 રનની લીડ મેળવી લીધી છે. ઇંગ્લેન્ડ તરફથી પીટરસન અને કૂકે શાનદાર બેટિંગ કરતા સદી ફટકારી હતી. કૂક 122 રન પર આઉટ થયો હતો જ્યારે પીટરસન 186 રન પર આઉટ થયો હતો. એક સમયે એવું લાગી રહ્યું હતું કે પીટરસન બેવડી ફટકારી દેશે પરંતુ ઓઝાએ તેની વિકેટ ઝડપી લીધી હતી. ભારત તરફથી ઓઝાએ પાંચ વિકેટ ઝડપી છે જ્યારે અશ્વિન અને હરભજને 2-2 વિકેટ ઝડપી હતી.
india vs england kevin pietersen alastair cook cricket england second test ભારત વિ ઇંગ્લેન્ડ કેવિન પીટરસન એલિસ્ટર કૂક ક્રિકેટ ઇંગ્લેન્ડ બીજી ટેસ્ટ